
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ 


Αρ. Φύλλου 277 


26 Μαρτίου 2003 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Έγκριση πολεοδομικής μελέτης τμήματος του οικι¬ 
σμού Νέας Καλλικράτειας του δήμου Καλλικράτει- 


ας (Ν. Χαλκιδικής). 1 

Κήρυξη ως αναδασωτέας δημόσιας δασικής έκτασης, 
(δάσος Χαλεπίου Πεύκης) εμβαδού 6.243,00 τετρ. 
μέτρων, στη δασική θέση «Κουτσό» περιφέρειας του 
Δ.Δ. Χαλκίου, Δήμου Βόχας του Νομού Κορινθίας... 2 


ΑΠΟΦΑΣΕΙ Σ 

Αριθ. 5399 (1) 

Έγκριση πολεοδομικής μελέτης τμήματος του οικισμού 
Νέας Καλλικράτειας του δήμου Καλλικράτειας (Ν. 
Χαλκιδικής). 

Η ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις των άρθρων 43 (παρ. 1,4 και 5), 44 (παρ. 
1,2 και4), 154,243 (παρ. 1), 248,249, 250 και255του από 
14.7.1999 Π.Δ/τος «Κώδικας Βασικής Πολεοδομικής Νο¬ 
μοθεσίας» (Δ’ 580), όπως τα άρθρα 243, 248, 249 και 250 
τροποποιήθηκαν με τα άρθρα 4, 5, 6 και 7 αντίστοιχα του 
Ν. 2831/2000 «Τροποποίηση των διατάξεων του Ν. 
1577/1985 «Γενικός Οικοδομικός Κανονισμός» και άλλες 
πολεοδομικές διατάξεις» (Α’ 140). 

2. Τις διατάξεις της παρ. 3γπερ. αα του άρθρου 29 του 
Ν. 2831/2000 «Τροποποίηση των διατάξεων του Ν. 
1577/1985 «Γενικός Οικοδομικός Κανονισμός» και άλλες 
πολεοδομικές διατάξεις» (Α’ 140), όπως αυτό αντικατα- 
στάθηκεμετηνπαρ. Ιτου άρθρου 10 του Ν. 3044/02 «Με¬ 
ταφορά Συντελεστή Δόμησης και ρυθμίσεις άλλων θεμά¬ 
των αρμοδιότητας Υπουργείου Περιβάλλοντος, Χωροτα¬ 
ξίας και Δημοσίων Έργων (Α’ 197), καθώς και τις 
διατάξεις του άρθρου 15 του ιδίου ως άνω νόμου. 

3. Τις διατάξεις του άρθρου 29 Ατού Ν. 1558/1985 «Κυ¬ 
βέρνηση και Κυβερνητικά Όργανα» (Α’ 137), που προστέθη¬ 


κε με το άρθρο 27 του Ν. 2081/1992 (Α’ 154) και τροποποιή¬ 
θηκε με την παρ. 2α του άρθρου 1 του Ν. 2469/1997 (Α’ 38). 

4. Την 42258/2246/9.6.1988 απόφαση του Αναπληρωτή 
Υπουργού Περιβάλλοντος, Χωροταξίας και Δημοσίων 
Έργων «Έγκριση γενικού πολεοδομικού σχεδίου του οι¬ 
κισμού Νέας Καλλικράτειας της κοινότητας Νέας Καλλι- 
κράτειας (Ν. Χαλκιδικής)» (Δ’ 548) όπως επαναδημοσιεύ¬ 
τηκε με την 13053/5.7.2002 απόφαση του Υφυπουργού 
Περιβάλλοντος, Χωροταξίας και Δημοσίων Έργων (Δ’ 
684) και τροποποιήθηκε με την 62724/5229/15.10.1990 
απόφαση του Υφυπουργού Περιβάλλοντος Χωροταξίας 
και Δημοσίων Έργων (Δ’ 607/1990) επαναδημοσίευση (Δ’ 
828/1995). 

5. ΤηνΥ6/31.10.2001 απόφαση του Πρωθυπουργού και 
της Υπουργού Περιβάλλοντος Χωροταξίας και Δημοσίων 
Έργων «Ανάθεση αρμοδιοτήτων Υπουργού Περιβάλ¬ 
λοντος Χωροταξίας και Δημοσίων Έργων στους 
Υφυπουργούς Περιβάλλοντος Χωροταξίας και Δημοσίων 
Έργων» (Β’ 1484). 

6. Τις 150/1997, 200/1998, 60γ/1999 και 117/2002 
γνωμοδοτήσεις του δημοτικού συμβουλίου Καλλικράτειας. 

7. Την 62/2002 γνωμοδότηση του Κεντρικού Συμβου¬ 
λίου Χωροταξίας, Οικισμού και Περιβάλλοντος. 

8. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του 
κρατικού προϋπολογισμού και του προϋπολογισμού του 
οικείου Ο.Τ.Α., αποφασίζουμε: 

Άρθρο 1 

Εγκρίνεται το πολεοδομικό σχέδιο τμήματος του οικι¬ 
σμού Νέας Καλλικράτειας του δήμου Καλλικράτειας (Ν. 
Χαλκιδικής), με τον καθορισμό οικοδομήσιμων χώρων, 
οδών, πεζοδρόμων, κοινοχρήστων χώρων, κοινοχρήστου 
χώρου - πλατείας, όπως οι παραπάνω ρυθμίσεις φαίνο¬ 
νται στα τέσσερα (4) σχετικά πρωτότυπα διαγράμματα σε 
κλίμακα 1:1000, που θεωρήθηκαν από τον Προϊστάμενο 
της Διεύθυνσης Τοπογραφικών Εφαρμογών με την 
5399/2003 πράξη του και που αντίτυπά τους σε φωτοσμί¬ 
κρυνση δημοσιεύονται με την παρούσα απόφαση. 

Άρθρο 2 

Εγκρίνεται, όπως διατυπώνεται στα επόμενα άρθρα, ο 
πολεοδομικός κανονισμός της περιοχής, της οποίας το 
πολεοδομικό σχέδιο εγκρίνεται με το άρθρο 1 της παρού¬ 
σας. 

Άρθρο 3 

1. Στο οικοδομικό τετράγωνο που χαρακτηρίζεται σε ένα 
από τα διαγράμματα του άρθρου 1 με το στοιχείο Α.Κ., επι¬ 
τρέπεται η χρήση αμιγούς κατοικίας, όπως προσδιορίζε¬ 
ται από το άρθρο 2 του από 23.2.1986 Π.Δ/τος (Δ’ 166). 

2. Στους λοιπούς οικοδομήσιμους χώρους επιτρέπεται 
η χρήση γενικής κατοικίας, όπως προσδιορίζεται από το 
άρθρο 3 του ως άνω Π.Δ/τος, με εξαίρεση: 

- Ξενοδοχεία άνω των 40 κλινών και λοιπές τουριστικές 
εγκαταστάσεις. 

- Επαγγελματικά εργαστήρια χαμηλής όχλησης. 

- Πρατήρια βενζίνης. 

Άρθρο 4 

Στο πρόσωπο των οικοπέδων, οικοδομημένων ή μη που 
βρίσκονται στην περιοχή της οποίας εγκρίνεταιτο σχέδιο, 
επιβάλλεται προκήπιο πλάτους τριών (3,00) και τεσσά¬ 
ρων (4,00) μέτρων, όπως φαίνεται στα διαγράμματα του 
άρθρου 1. 

Άρθρο 5 

Τα ελάχιστα όρια εμβαδού και προσώπου καθώς και οι 
λοιποί όροι και περιορισμοί δόμησης των οικοπέδων, 
καθορίζονται ως εξής: 

1. Ελάχιστο πρόσωπο: δέκα πέντε (15,00) μέτρα. 

Ελάχιστο εμβαδόν: τετρακόσια (400,00) τ.μέτρα. 


2. Επιπλέον των προϋποθέσεων της προηγούμενης πα¬ 
ραγράφου τα οικόπεδα θεωρούνται άρτια και οικοδομή¬ 
σιμα εφόσον στο οικοδομήσιμο τμήμα τους εγγράφεται 
κάτοψη κτιρίου με ελάχιστη επιφάνεια πενήντα (50,00) 
τ.μέτρα και ελάχιστη πλευρά πέντε (5,00) μέτρα. 

3. Μέγιστο ποσοστό κάλυψης των οικοπέδων: σαράντα 
τοις εκατό (40%) της επιφάνειας τους. 

4. Συντελεστής δόμησης : έξι δέκατα (0,6). 

5. Μέγιστο επιτρεπόμενο ύψος των ανεγερθησομένων 
κτιρίων: επτά (7,00) μέτρα. 

Πάνω από το μέγιστο επιτρεπόμενο ύψος επιβάλλεται η 
κατασκευή στέγης μέγιστου ύψους ενός και μισού (1,50 
μ.) και μέγιστης κλίσης τριάντα πέντε τοις εκατό (35%). 

6. Απαγορεύεται η κατασκευή κτιρίων επί υποστυλωμά¬ 
των (ρίΐοΐίε). 

Άρθρο 6 

Η ισχύς της παρούσας απόφασης αρχίζει από τη 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Φεβρουάριου 2003 

Η ΥΦΥΠΟΥΡΓΟΣ 

ΡΟΔΟΥΛΑ ΖΗΣΗ 






ΥΠΟΜΝΗΜΑ 

ΔΗΜΟΙ: Ν.ΚΑΛΛΙΚΡΑΤΕΙΑΣ 

περιοχή: Α ΚΑΤΟΙΚΙΑΣ 

Αριθ. 320 ( 2 ) 

Κήρυξη ως αναδασωτέας δημόσιας δασικής έκτασης, 
(δάσος Χαλεπίου Πεύκης) εμβαδού 6.243,00 τετρ. μέ¬ 
τρων, στη δασική θέση «Κουτσό» περιφέρειας του Δ.Δ. 
Χαλκίου, Δήμου Βόχαςτου Νομού Κορινθίας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΠΕΛΟΠΟΝΝΗΣΟΥ 

1. Τις διατάξεις: 

α) Του Ν. 2503/1997 «Διοίκηση, οργάνωση, στελέχωση 
της Περιφέρειας, ρύθμιση θεμάτων για την Τοπική Αυτο¬ 
διοίκηση και άλλες διατάξεις». 

β) Του Ν. 3200/1955 «Περί διοικητικής αποκέντρωσης» 
όπως τροποποιήθηκε και συμπληρώθηκε με το Ν.Δ. 
532/1970 και μεταγενέστερες διατάξεις. 

γ) Της παρ. 1 του άρθρου 24 και παρ. 3 άρθρου 117 του 
Συντάγματος της χώρας μας. 

δ)Του Ν. 998/1979 «Περί προστασίας των δασών και των 
δασικών εν γένει εκτάσεων της χώρας» καΓσυγκεκριμένα 
των άρθρων 38 και 41, σε συνδυασμό με το άρθρο 3 του 
ιδίου νόμου. 

2. Τις διαταγές του Υπουργείου Γεωργίας: α) 160417/ 
1180/8.7.80, β) 182447/3049/24.8.80, γ) 168692/2318/ 
5.10.81, δ) 85144/1468/9.9.92 και ε) 60284/365/26.1.1994. 

3. Την 838/2002 απόφαση του Ε’ Τμήματος του Συμβου¬ 
λίου της επικράτειας που μας κοινοποιήθηκε με το αριθ. 
105204/2793 έγγραφο του Υπουργείου Γεωργίας. 

4. Την 903/13.2.2003 πρόταση του Δασαρχείου Κόριν¬ 
θου και τα συνοδεύοντα αυτήν στοιχεία, από όπου προ¬ 
κύπτει ότι η έκταση που αναφέρεται στο θέμα είχε κατά 
τον χρόνο της αποψιλώσεώς της, που έγινε από παράνο¬ 
μη εκχέρσωση μετά το έτος 1987, και διαμορφώθηκε στις 
8.7.2002 υπό του Δωρή Γεωργίου του Δημητρίου κατοί¬ 
κου Κορίνθου, όπως τούτο προκύπτει από την από 
13.2.2003 έκθεση αυτοψίας - βεβαίωση παράβασης του 
Δασολόγου του Δασαρχείου Κορίνθου Δελή Βασιλείου, 
δασικό χαρακτήρα, κατά την έννοια του Ν. 998/79 (παρ. 1, 
άρθρ. 3 σε συνδυασμό με τις παρ. 1 β και 1 γ άρθρου 4) και 
ως εκ τούτου επιβάλλεται η κήρυξη της ως αναδασωτέας, 
αποφασίζουμε: 


Κηρύσσουμε αναδασωτέα, με σκοπό την επανεγκατά- 
σταση με φυσική ή τεχνητή άναγέννηση, της δασικής βλά¬ 
στησης που καταστράφηκε από παράνομη εκχέρσωση, 
μετά το έτος 1987, και διαμορφώθηκε στις 8.7.2002 υπό 
του Δωρή Γεωργίου του Δημητρίου κατοίκου Κορίνθου, 
όπως τούτο προκύπτει από την από 13.2.2003 έκθεση αυ¬ 
τοψίας - βεβαίωση παράβασης τόυ Δασολόγου του Δα¬ 
σαρχείου Κορίνθου Δελή Βασιλείου, δασικό χαρακτήρα, 
κατά την έννοια του Ν. 998/79 (παρ. 1, άρθρ. 3 σε συν¬ 
δυασμό με τις παρ. 1β και 1γ άρθρου 4) εμβαδού έξη χι¬ 
λιάδων διακοσίων σαράντα τριών (6.243,00) τετρ. μέτρων 
που βρίσκεται στην δασική θέση «Κουτσό» της περιφέρει¬ 
ας του Δ.Δ. Χαλκείου, του Δήμου Βόχας Νομού Κοριν¬ 
θίας, προσδιορίζεται από τα στοιχεία Α,Β,Γ,Δ,Ε,Ζ,Η,Θ,Ι,Α 
και φαίνεται στο συνημμένο από 13.2.2003 τοπογραφικό 
διάγραμμα που συνέταξε ο Δασολόγος του Δασαρχείου 
Κορίνθου Δελής Βασίλειος, τοποθέτησε τούτο σε από¬ 
σπασμα φύλλου χάρτη ΓΥΣ αριθ. 6365/3 θεώρησε ο Ανα¬ 
πληρωτής Δασάρχης Κορίνθου, το οποίο αποτελεί ανα¬ 
πόσπαστο μέρος της απόφασης μας αυτής και έχει όρια: 

ΑΝΑΤΟΛΙΚΑ: Με μη δασική έκταση. 

ΔΥΤΙΚΑ: Με μη δασικές εκτάσεις (αγροτικές) και με δη¬ 
μόσιο δάσος, Χαλεπίου Πεύκης. 

ΒΟΡΕΙΑ: Με δημόσιο δάσος Χαλεπίου Πεύκης. 

ΝΟΤΙΑ: Με αγροτικό δρόμο και πέραν αυτού με δημόσιο 
δάσος Χαλεπίου Πεύκης. 

Η απόφαση αυτή ισχύει από της κοινοποιήσεως της αρ- 
μοδίως (άρθρο 41 Ν. 998/1979) και προ της δημοσιεύσε- 
ως της στην εφημερίδα της Κυβερνήσεως (άρθρο 37, Ν. 
3200/55). 

Για τυχόν προσφυγές κατά της απόφασης αυτής ισχύει 
η ημερομηνία δημοσίευσης της στην εφημερίδα της Κυ¬ 
βερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Τρίπολη, 7 Μαρτίου 2003 

Ο Γενικός Γραμματέας Περιφέρειας 
ΑΝΤΩΝΗΣ ΜΑΤΣΙΓΚΟΣ 





















